Рэма Фройлер

**Рэ́ма Ма́рка Фро́йлер** (;  15 красавіка 1992 году) — швайцарскі футбаліст, паўабаронца італьянскага клюбу  «Балёньня» і нацыянальнай зборнай Швайцарыі.

## Кар’ера
### Клюбная
Фройлер пачаў юнацкую кар’еру ў маленькім мястэчку Гінвіль, але потым перайшоў у «Вінтэртур» у 2005 годзе. Гулец дэбютаваў за новы клюб ва ўзросьце 18 гадоў у 2010 годзе, зьдзейсьніўшы два выхады на замену ў канцы сэзону 2009—2010 году Чэлендж-лігі. Тым летам Фройлер перайшоў у табар цюрыскага клюбу «Грасгопэра», дзе правёў большую частку сэзону з камандай да ўзросту да 21 году. На пачатку сэзону Супэрлігі футбаліст далучыўся да трэніровак з асноўнай камандай, дэбютаваўшы пазьней за клюб у чэмпіянаце. Аднак, наступным годам у сярэдзіне сэзоне Фройлер быў аддадзены ў арэнду назад у «Вінтэрур».

Калі Фройлер далучыўся да былога клюбу, «Вінтэртур» займаў дзясяты радок у Чэлендж-лізе, усяго на два пункты перавышаючы клюб з зоны вылету. У тым сэзоне ён згуляў 14 матчаў і адзначыўся першымі галамі, першым зь якіх стаў гол у браму «Крынса» 4 сакавіка 2012 году. «Вінтэртур» у выніку заняў чацьвёртае месца. Чарговым сэзонам Фройлер замацаваўся ў якасьці асноўнага гульца, а клюб заняў трэці радок у выніковай табліцы. Гулец правёў быў яшчэ адзін год у клюбе, перш чым далучыцца да складу каманды Супэрлігі «Люцэрна».

У новы клюб футбаліст трапіў 18 лютага 2014 году, а дэбют адбыўся 2 сакавіка ў матчы супраць «Санкт-Галена» пад кіраўніцтвам трэнэрам Карляса Бэрнэгера. Фройлер забіў свой першы гол за клюб у матчы супраць «Янг Бойз» 6 красавіка. Сэзон 2013—2014 гадоў «Люцэрн» скончыў на чацьвёртым месцы. У наступным сэзоне гулец забіў сем галоў і зрабіў пяць галявых перадач, які ачоліў быў Маркус Бабэль пасьля адстаўкі Бэрнэгера ў сярэдзіне сэзону. У чарговым сэзоне Фройлер выходзіў у аснове кожную сустрэчу пакуль не перайшоў у склад італьянскай «Аталянты» 19 студзеня 2016 году.

Паводле зьвестак, гэтая дамова каштавала італьянцам 2 мільёны эўра. Дэбют гульца прыпаў на матч супраць «Эмпалі» 7 лютага. Пасьля таго як Фройлера замянілі ў матчы супраць «Сампдорыі», у наступных сямі матчах Эдаарда Рэя не выпускаў гульца на гульнявое поле. У стартавыя адзінаццаць гульцаў Фройлер патрапіў ажно толькі праз два месяцы ў матчы супраць «Ромы». Пасьля сустрэчы італьянскі журналіст даў швайцарцу мянушку «Ледзянік», бо, паводле словаў Фройлера, таму, што ён быў вельмі заспакоеным, калі абыходзіўся зь мячом. Свой першы гол за дружыну з Бэргама гулец забіў 2 траўня ў матчы супраць «Напалі».

Фройлер выходзіў на поле 29 разоў у сэзоне 2016—2017 гадоў, у якім «Аталянта» заняла чацьвёрты радок у табліцы, дзякуючы ў тым ліку і новаму галоўнаму трэнэру Джана П’ера Гаспэрыні. «Аталянта» таксама ўпершыню з 1990 году трапіла ў групавы этап Лігі Эўропы. Фройлер адзначыўся пяцьцю галамі і чатырма галявымі перадачамі. 28 красавіка гулец забіў гол у браму будучага чэмпіёну «Ювэнтусу», ураўняшы лік і пазбавіўшы іх шанца ўзяць «Скудэта» ў тыя выходныя. Дэбют швайцарца ў матчы Лігі Эўропы прыпаў на матч групавога этапу супраць ангельскага «Эвэртана». Фройлер правёў на пляцоўцы ўсю гульню, а ягоны клюб выгуляў зь лікам 3:0. У сэзоне 2017—2018 гадоў заліковы рахунак гульца быў адкрыты 24 верасьня 2017 году ў матчы супраць «Фіярэнтыны», калі Фройлер забіў у браму суперніка гол на чацьвёртай дадатковай хвіліне.

### Міжнародная
Фройлер выступаў за моладзевую зборную Швайцарыі, перш чым упершыню быў выкліканы ў склад нацыянальнай зборнай падчас адборачнай кампаніі чэмпіянату сьвету 2018 году. Ён быў уключаны ў склад зборнай Швайцарыі на той чэмпіянат сьвету. У 2021 годзе быў уключаны ў заяўку зборнай на чэмпіянат Эўропы 2020 году.

## Дасягненьні
**«Балёньня»**:
* Уладальнік Кубка Італіі: 2025

## Крыніцы

## Вонкавыя спасылкі
* 
* 
* 

Катэгорыя:Швайцарскія футбалісты